## Rješenje kojim se Kreditnoj instituciji Centar banka d.d., sa sjedištem u Zagrebu, na neodređeno vrijeme izdaje prethodna suglasnost o udovoljavanju uvjeta za pružanje investicijskih usluga i obavljanje investicijskih aktivnosti i s njima povezanih pomoćnih usluga

### NN 126/2009 (21.10.2009.), Rješenje kojim se Kreditnoj instituciji Centar banka d.d., sa sjedištem u Zagrebu, na neodređeno vrijeme izdaje prethodna suglasnost o udovoljavanju uvjeta za pružanje investicijskih usluga i obavljanje investicijskih aktivnosti i s njima povezanih pomoćnih usluga

126 21.10.2009 Rješenje kojim se Kreditnoj instituciji Centar banka d.d., sa sjedištem u Zagrebu, na neodređeno vrijeme izdaje prethodna suglasnost o udovoljavanju uvjeta za pružanje investicijskih usluga i obavljanje investicijskih aktivnosti i s njima povezanih pomoćnih usluga

HRVATSKA AGENCIJA ZA NADZOR FINANCIJSKIH USLUGA

3107

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), te članka 16. stavak 3. i članka 588. stavak 5. Zakona o tržištu kapitala (»Narodne novine« br. 88/08, 146/08, 74/09), Uprava Hrvatske agencije za nadzor financijskih usluga, u predmetu izdavanja prethodne suglasnosti o udovoljavanju uvjeta za pružanje investicijskih usluga i obavljanje investicijskih aktivnosti i s njima povezanih pomoćnih usluga, sukladno Zakonu o tržištu kapitala, kreditnoj instituciji Centar banka d.d., sa sjedištem u Zagrebu, Amruševa 6, na sjednici održanoj 15. listopada 2009. godine donijela je

RJEŠENJE

1. Kreditnoj instituciji Centar banka d.d., sa sjedištem u Zagrebu, Amruševa 6, na neodređeno vrijeme izdaje se prethodna suglasnost o udovoljavanju uvjeta za pružanje investicijskih usluga i obavljanje investicijskih aktivnosti i s njima povezanih pomoćnih usluga iz članka 5. stavak 1. točka 1. – 7. i stavak 2. točka 1. – 7. Zakona o tržištu kapitala, i to:

– zaprimanje i prijenos naloga u svezi jednog ili više financijskih instrumenata

– izvršavanje naloga za račun klijenta

– trgovanje za vlastiti račun

– upravljanje portfeljem

– investicijsko savjetovanje

– usluge provedbe ponude, odnosno prodaje financijskih instrumenata uz obvezu otkupa

– usluge provedbe ponude, odnosno prodaje financijskih instrumenata bez obveze otkupa

– pohrana i administriranje financijskih instrumenata za račun klijenata, uključujući i poslove skrbništva i s tim povezane usluge, kao na primjer upravljanje novčanim sredstvima, odnosno instrumentima osiguranja

– davanje kredita ili zajma ulagatelju kako bi mu se omogućilo zaključenje transakcije s jednim ili više financijskih instrumenata, ako je u transakciju uključeno društvo koje odobrava zajam ili kredit

– savjetovanje o strukturi kapitala, poslovnim strategijama i srodnim pitanjima, kao i savjetovanje i usluge vezane uz spajanja i stjecanja udjela u društvima

– usluge deviznog poslovanja ako su vezane uz pružanje investicijskih usluga

– investicijsko istraživanje i financijska analiza, kao i ostale preporuke koje se odnose na transakcije s financijskim instrumentima

– usluge vezane uz usluge provedbe ponude, odnosno prodaje financijskih instrumenata uz obvezu otkupa,

– investicijske usluge i aktivnosti te pomoćne usluge članka 5. Zakona o tržištu kapitala koje se odnose na temeljnu imovinu izvedenica iz članka 3. stavka 1. točke 2. podtočke d. alineje 2., 3., 4. i 7. Zakona o tržištu kapitala, kada su te investicijske usluge i aktivnosti nadovezane na investicijske ili pomoćne usluge.

2. Prethodna suglasnost za pružanje investicijskih usluga i obavljanje investicijskih aktivnosti iz točke 1. izreke ovog rješenja odnosi se na sve financijske instrumente iz članka 3. stavak 1. točka 2. Zakona o tržištu kapitala.

3. Kreditna institucija Centar banka d.d., sa sjedištem u Zagrebu, Amruševa 6, ovlaštena je držati novac i financijske instrumente klijenta.

4. Ovo rješenje upisuje se u Registar društava ovlaštenih pružati investicijske usluge i obavljati investicijske aktivnosti, koji vodi Hrvatska agencija za nadzor financijskih usluga, pod rednim brojem 88.

5. Izreka ovog rješenja objavit će se u »Narodnim novinama«.

Klasa: UP/I-451-04/09-03/11

Urbroj: 326-111/09-15

Zagreb, 15. listopada 2009.

Zamjenik
predsjednika Uprave
Ivo Šulenta, v. r.

Rješenje, NN 126/2009-3107